**E L Ő T E R J E S Z T É S**

# **Szombathely Megyei Jogú Város Közgyűlésének**

# **2022. május 26-i ülésére**

**Javaslat Szombathely 2021. évi közbiztonságának helyzetéről, a közbiztonság érdekében tett intézkedésekről és az azokkal kapcsolatos feladatokról szóló beszámoló elfogadására**

A Rendőrségről szóló 1994. évi XXXIV. törvény 8.§ (4) bekezdése határozza meg a rendőrkapitány részére, hogy beszámoljon a település képviselő-testületének a közbiztonság érdekében tett intézkedésekről és az azzal kapcsolatos feladatok végrehajtásáról. Ezen jogszabály értelmében a Szombathelyi Rendőrkapitányság vezetője elkészítette a város 2021. évi közbiztonságának helyzetéről szóló beszámolót.

Az előterjesztés mellékletét képező beszámolót a Gazdasági és Jogi Bizottság, valamint a Bűnmegelőzési, Közbiztonsági és Közrendvédelmi Bizottság megtárgyalja, határozataikat a bizottságok elnökei a Közgyűlésen ismertetik.

Kérem a Tisztelt Közgyűlést, hogy a beszámolót megtárgyalni, és azt elfogadni szíveskedjék.

**Szombathely, 2022. május „ ”**

 **/:Dr. Nemény András:/**

**HATÁROZATI JAVASLAT**

**……./2022. (V.26.) Kgy. számú határozat**

A Közgyűlés Szombathely 2021. évi közbiztonságának helyzetéről, a közbiztonság érdekében tett intézkedésekről, és az azokkal kapcsolatos feladatok végrehajtásáról szóló,
a rendőrségről szóló 1994. évi XXXIV. törvény 8.§ (4) bekezdése alapján készített beszámolót megtárgyalta, és az előterjesztés melléklete szerinti tartalommal elfogadja.

**Felelős:** Dr. Nemény András polgármester

 Horváth Soma Ádám alpolgármester

 Dr. Károlyi Ákos jegyző

Dr. Gulyás Ferenc r. ezredes kapitányságvezető

(a végrehajtás előkészítéséért: Dr. Holler Péter, a Hatósági Osztály vezetője)

**Határidő:** azonnal